Fix-xahar ta' Settembru, fuq il-qoxra tar-rivista ta' GWIDA kellna l-preżentatriċi Angie Laus. Magħha t-tim tagħna tkellem fit-tul. Mument partikolari li tassew ġibdilna l-attenzjoni hi meta Angie żvelat pjan li sfortunatament sfaxxa minħabba affarijiet li ma kellhomx kontroll fuqhom. Kif tafu, il-programm Ħadd Għalik kien segwit minn diversi pajjiżi, inkluż mill-emigranti Maltin madwar id-dinja. Angie flimkien mat-tim tagħha kienu qed jippjanaw programm proprju mill-Awstralja, għall-emigranti Maltin li jsegwu bi ħġarhom dan il-programm. Angie tiżvela magħna, "Din hija waħda mill-affarijiet li tweġġagħni ftit, għaliex konna kważi wasalna biex nagħmlu programm minn hemm; kellna l-kuntatti u kollox, però sfortunatament inqala' l-Covid u sfaxxa kollox." Angie tgħid, "L-Awstraljani vera kienu jsegwuna u jibagħtulna, ġieli kienu jinżlu għall-btala Malta u jċemplulna biex jiġu jaraw il-programm. Mhux mill-Awstralja biss kienu jsegwuna imma anke mill-Kanada, mill-Iżvezja, minn kull fejn hemm Maltin jgħixu madwar id-dinja." Grazzi għall-fatt li t-tim żied lil Marku l-Awstraljan, l-Awstralja qisha ġiet fil-programm la huma ma marrux. Din l-intervista ġiet ippublikata b'mod esklussiv fuq ir-rivista tagħna GWIDA fix-xahar ta' Settembru. Il-GWIDA toħroġ kull l-ewwel Ħadd tax-xahar. Miktub Minn Stejjer popolari "Illum Ngħoddha B'Waħda Għax Setgħet Kienet Tal-Aħħar U Kont Inkun Aħbar" - Maria Muscat La Barokka "L-Ewwel Gradwazzjoni Proprju 8 Snin Ilu Fl-2013, Kienet Għadha Fil-Ġuf" – Il-Preżentatriċi Elaine Sammut Tiddedika L-Gradwazzjoni Lil Bintha "Bħalissa Għaddej Ħafna Tgħajjir Personali Fuqi… Għaddejja Minn Trawma Kerha" - Zija TT "Kemm Jien Kburija Bik! Ma Kienx Vjaġġ Faċli..." - Michela Galea Lil Ommha